**Csánig község Önkormányzatának Képviselő-testülete 2016. február 15-én megtartott ülésének jegyzőkönyvéből**

**6/2016.( II.15.) számú határozat:**

Csánig Község Önkormányzata a 2016. évi költségvetési határozat elfogadása előtt a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének megállapításáról az alábbi határozatot hozza:

1. A Képviselő-testület a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti saját bevételeinek költségvetési évet követő három évre várható összegét

2016.évre 0 Ft-ban,

2017. évre 0 Ft-ban

2018. évre 0 Ft-ban

2019. évre 0 Ft-ban határozza meg.

1. A Képviselő-testület a Stabilitási tv. 45. § (1) bekezdés *a)* pontja felhatalmazása alapján kiadott jogszabályban meghatározottak szerinti a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét

2016.évre 0 Ft-ban,

2017. évre 0 Ft-ban

2018. évre 0 Ft-ban

2019. évre 0 Ft-ban határozza meg.

**Határidő:** folyamatos

**Felelős:** Joó Ferenc polgármester

**7/2016.( II.15.) számú határozat:**

Csánig község Önkormányzatának Képviselő-testülete a Vas Megyei Kormányhivatal által a 2016/2017. tanévre megállapított általános iskolai körzetek kijelölésével egyetért.

**Felelős**: Joó Ferenc polgármester

**Határidő**: közlésre: azonnal

**8/2016.( II.15.) számú határozat:**

1. Csánig Község Önkormányzata a 2014-2020-as pályázati ciklusban az alábbi fejlesztési célok megvalósítását tervezi:
2. Többfunkciós közösségi épület (Könyvtár, Szociális iroda, Információs központ (internet, kábel tv) 9654 Csánig Kossuth L. u. 7/A, a csánigi 139/2 hrsz) energetikai, külső, belső felújítása. A pályázat benyújtásához a szükséges terveket elkészítteti, melynek költségei a pályázati támogatás terhére elszámolja. A beruházás összköltségét max. bruttó 12.000.000,-Ft összegben tervezi. Az ehhez szükséges önerőt a 2016. évi költségvetés tartalék terhére biztosítja.
3. Szennyvízhálózat kiépítése Csánig község területén csatlakozva a répcelaki agglomerációhoz. Az agglomerációs lehatároláshoz szükséges dokumentáció költségét illetve a megbízási díjat a 2016. évi költségvetésében biztosítja bruttó 254.000,-Ft összegben.
4. Tervezi továbbá a LEADER pályázati kiírás keretében zöldterületek karbantartásához szükséges szártépő eszköz beszerzését. A pályázat támogatási intenzitása függvényében a 2016 évi költségvetésben biztosított bruttó 500.000,-Ft összeg felhasználását tervezi önrész illetve az ÁF*A* megfizetése fedezetére. Amennyiben a támogatás intenzitása magasabb a tervezett összeget átcsoportosítja az a.) pontban jelölt beruházási célra.
5. Csánig Község Önkormányzata pályázatot nyújt be a VP-6.7.4.1.1-16 kódszámú „A vidéki térségek kisméretű infrastruktúrájának és alapvető szolgáltatásainak fejlesztésére” a településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés című kiírás 2. célterületére a 9654 Csánig Kossuth L. u. 7/A szám alatti, a csánigi 139/2 hrsz-ú ingatlanon található Többfunkciós közösségi épület felújítására.

**Felelős:** Joó Ferenc polgármester

**Határidő:** 2016. február 19.

**9/2016.( II.15.) számú határozat:**

Csánig Község Önkormányzatának Képviselő-testülete az önkormányzat tekintetében – megbízási jogviszonyban – ellátandó munkavédelmi feladatokra meghirdetett meghívásos pályázati felhívásban beérkezett ajánlatokat, az önkormányzat beszerzési szabályzata alapján, a legalacsonyabb ellenszolgáltatás bírálati szempontja alapulvételével elbírálta.

Megállapította, hogy a pályázatok a pályázati felhívásnak megfeleltek, a pályázati eljárás érvényes.

A legkedvezőbb ajánlatot Mérges Gábor egyéni vállalkozó Répcelak, Hunyadi u. 27. szám alatti vállalkozó adta, ezért ajánlatát elfogadja.

Az ajánlat szerint az Önkormányzat évi bruttó 40.000,- Ft egyösszegű megbízási díj kifizetésére vállal kötelezettséget, szerződésszerű teljesítés feltételével. Ezen felül a munkavédelmi oktatások bruttó díja alkalmanként 5.000,- Ft.

A megbízási szerződéseket határozatlan időre, 2016. március 1. hatállyal megköti. A szerződés aláírására felhatalmazza a polgármester.

**Felelős:** Joó Ferenc polgármester

dr. Kiss Julianna jegyző

**Határidő:** szerződéskötésre 2016. február 29.

**10/2016.( II.15.) számú határozat:**

Csánig Község Önkormányzatának Képviselő-testülete szükségesnek tartja a szennyvízhálózat kiépíthetősége érdekében a répcelaki szennyvíz-elvezetési és - tisztítási agglomerációba történő felvétel kérelmezését. Elfogadja a Szemes és Fia Kft. (9700 Szombathely, Szent Flórián krt. 2.) által benyújtott bruttó 254.000,-Ft ajánlati árat, és megbízza, hogy a répcelaki agglomerációhoz történő csatlakozási dokumentációt készítse el, és nyújtsa be az illetékes hatóság felé.

**Felelős:** Joó Ferenc polgármester

**Határidő:** 2016. február 19.

**11/2016.( II.15.) számú határozat:**

Csánig Község Önkormányzatának Képviselő-testülete elfogadja a család- és gyermekjóléti szolgálat 2015. évi munkájáról szóló beszámolót.

**12/2016.( II.15.) számú határozat:**

Csánig község Önkormányzatának Képviselő-testülete elfogadja a Házi segítségnyújtás Szakmai Programjának módosítását a mellékletben szereplő tartalommal.

**Felelős:** Joó Ferenc polgármester

**Határidő:** azonnal

**13/2016.( II.15.) számú határozat:**

Csánig község Önkormányzatának Képviselő-testülete pályázat benyújtását tervezi a Csánig Kossuth L. u. 7/A. szám alatti Többfunkciós szolgáltató épület felújítására „A vidéki térségek kisméretű infrastruktúrájának és alapvető szolgáltatásainak fejlesztésére” című Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés alcím alatt a VP-6-7.4.1.1-16 kódszámú pályázat 2. célterületére.  
A benyújtandó vidékfejlesztési pályázat elkészítéséhez szükségesnek tartja energetikus megbízását. A Hivessy Géza (9941 Őriszentpéter Baksaszer 21.) által benyújtott bruttó 255.000,-Ft összegű árajánlatot elfogadja, és a vállalkozói szerződést az alábbiak szerint köti meg:  
A szerződés aláírását követően megrendeli a pályázattal érintett épület energetikai felmérését és az energetikai tanúsítvány elkészítését, az engedélyes gázterv, és záró energetikai tanúsítvány elkészítését pedig a nyertes pályázat feltételével – felfüggesztő feltétel – a későbbiekben rendeli meg.

**Felelős:** Joó Ferenc polgármester

**Határidő:** 2016. március 15.